Goreyê zanayîşanê ke şarê herême ra ameyî girewtene dewleta tirke ya îşxalkere Girê Sipî û dewanê ci de û qezaya Silûkî de qedexeyê vejîyayîşê teberî îlan kerd.
Qedexe ra roniştoxê herême nêeşkenî vejîyê teberî û hewcedarîyanê bingeyînan ê sey awe û nan bihêrînê. Semed û wextê qedexeyî nênê zanayene.
Dewleta tirke 9ê teşrîna verêne de Girê Sipî îşxal kerdbi û tede ca dabi cerganê xo. Rojanê peyênan de Girê Sipî de vera îşxalkeran nêrazîbîyayîşî bibî zêdêr û çalakîyê protestoyî amebî kerdene.
